Анат Туçа

Анат Туçа (вырăс. Старые Тойси), — Чăваш Енĕн Патăрьел районĕнчи ял.

Ялта вăтам шкул, ял вулавăшĕ, фельдшер-аккушер пункчĕ, культура çурчĕ вырнаçнă.

Истори
1620 çулта Атăлăн сулахай çыранĕнчен тата халĕ Йĕпреç районне кĕрекен Кăшмас ялĕнчен куçса килнĕ çынсем ял никĕсленĕ. Мăн Пăла таврашĕнчи чи пысăк ялсенчен пĕри шутланнă. Пурĕ 11 кил-йыш куçса килнĕ. Анчах та каярах пĕр-пĕринпе хирĕçсе кайнă хыççăн 5 кил-йыш аяларах анса çĕнĕ вырăна куçнă. Ку выранта вара Анат Туçа пулса ларнă. Шăпах çак вăхăтран пуçланать те ĕнтĕ ялăн историйĕ. Ун умĕн пулса иртнĕ пулăмсене умистори теме пулать. Паллах, асăннă хыпарсем пурте тĕрĕс пулсан.

Малтан кунта темиçе вырăс кил-йышĕ те пулнă: Кудрявцевсем, Сурковсем. Анчах каярахпа вĕсем, ытти йышсемпе тăванлашнă май, паллах чăвашланса кайнă; халĕ вĕсен тăхăмĕсем нихăшĕ те хăйсене вырăссем шутне кĕртмест.

1920 çулхи çурла уйăхĕн 3 Пăва уесне, ун хыççăн вара Çĕрпӳ уесне кĕнĕ. 1920 çулхи юпа уйăхĕн 5 хыççăн Çĕрпӳ уесĕн Йĕпреç районне кĕртнĕ. 1921 çулхи çĕртме уйăхĕн 22-пе 1927 çулчен Патăръел уесне кĕнĕ. Ку пĕтĕм вăхатра ял çак пайланусен Патăръел вулăсне кĕнĕ.

1927 çулхи юпа уйăхĕн 1 Мăн Патăръел районне кĕнĕ. 1935 çулхи çу уйăхĕн 19 хыççăн Патăръел районне, 1939 çулхи нарăс уйăхĕн 22 хыççăн Чкаловски районне, 1957 çулхи чӳк уйăхĕн 20 хыççăн хальхи вăхăт таран Патăръел районне кĕретЧăваш Ен пурăнан вырăнсем .
Электростанци
Анат Туçара колхоз электростанцине 1947-мĕш çулта, ноябрьте,  йĕркелесе янăПатăрьел энциклопедийĕ, 2-мĕш том. Шупашкар, 2010. — с.257.. Йĕркеле яракансем — Торговцев Сергей Дмитриевич (1898-?) тата Кошкин Павел Леонтьевич. Электростанцийĕн хăвачĕ — 35кВт.
Паллă çынсем
 Долгов Михаил Герасимович, Социализм Ĕçĕн Паттăрĕ.
 Кузнецов Павел Ефимович, Совет Союзĕн Паттăрĕ.
 Перепелкин Илларион Евдокимович, Социализм Ĕçĕн Паттăрĕ.
 Пласкин Геннадий Александрович, чăваш драматургĕ, çыравçи.
 Зайцев Алексей Степанович, СССР патшалăх премийĕн лауреачĕ.
 Козлов Владимир Львович, - паллă тухтăр, ăславçă Козлов çинчен Туçа ял тăрăхĕн сайчĕ çинче.
 Кузнецов Юрий Владимирович (1951-1992) — физика-математика ăславĕсен кандидачĕ, ЧăвГУра ĕçленĕ, ватăличченех сарăмсăр вилнĕ. 
 Торговцев Александр Вячеславович, юрисконсульт.

 Вуламалли 
Дубров Г., Перепёлкин Ю. «Вĕсем — путене таврашĕ». — Кÿкеç, 2002. — 68 с. (Анат Туçари Путене йăхĕн (Перепёлкинсем) йăх-несĕлне тĕпченĕ, нумай çынни пирки каласа панă. Кусемсĕр пуçне кĕнекере Анат Туçан нумай вырăнĕ, шыв-шурĕ, топонимики пирки пĕлме пулать, ялăн кассисенĕн ячĕсене палăртнă карттă пур. )
Перепелкин, Ю. А. Из глубины веков / Ю. А. Перепелкин (Путене Юркка). - Старые Тойси, 2021. - 82 с. : ил., фот., портр., карты ; 20 см. - Текст рус., чуваш. - Библиогр.: с. 81 (5 назв.). - На обл.: Батыревский район, Старые Тойси. - 100 экз. - [2021-0203]
Асăрхавсем

Категори:Патăрьел районĕнчи пурăнан вырăнсем